| Vibrionaceae |
| --- |
| *Vibrio cholerae* |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | **Vibrionales** |
| Familia: | **Vibrionaceae**Véron 1965 |

 |
| Xéneros |
| *Aliivibrio*
*Allomonas*
*Beneckea*
*Enhydrobacter*
*Listonella*
*Lucibacterium*
*Photobacterium*
*Salinivibrio*
*Vibrio* |

As **Vibrionáceas** ou **Vibrionaceae** son unha familia do filo Proteobacteria, e única familia da orde **Vibrionales**. Habitan as augas doces e salgadas, hai varias especies patóxenas, como *Vibrio cholerae*, causante do cólera. A maioría das bacterias bioluminescentes pertence a esta familia, e son xeralmente simbiontes de animais do mar profundo.

As Vibrionaceae son organismos gramnegativos e anaerobios facultativos, con capacidade de fermentación. Conteñen oxidase e presentan un ou máis flaxelos, que son xeralmente polares. Orixinalmente, estas eran as características que definían a familia, que foi dividida en catro xéneros. Deses catro, dous, *Vibrio* e *Photobacterium*, seguen manténdose no grupo moderno, ao cal se engadiron despois outros varios xéneros máis. Polo contrario, os estudos xenéticos mostraron que os outros dous xéneros orixinais da familia, *Aeromonas* e *Plesiomonas*, pertencían a outras familias. A familia Vibrionaceae actualmente comprende oito xéneros validamente publicados, que son: *Aliivibrio*, *Catenococcus*, *Enterovibrio*, *Grimontia*, *Listonella*, *Photobacterium*, *Salinivibrio*, e *Vibrio*; aínda que o status de *Listonella* foi cuestionado.

Algúns membros desta familia tamén sintetizan a tetrodotoxina (TTX), un alcaloide mariño e poderosa neurotoxina (inhibe a bomba de Na+, e 1 mg pode matar a un home adulto). Viven en simbiose cos peixes da orde dos Tetraodontiformes, ao que pertence ao fugu, que adquiren así a toxina. Moitas outras vibrionáceas viven en simbiose con organismos mariños. No caso do peixe fugu, e outros organismos mariños que levan bacterias vibrionáceas produtoras de TTX, a simbiose é moi antiga, e proporciona aos organismos que albergan a estas bacterias protección contra a predación, mentres que as bacterias atopan neles un medio protexido e con moitos nutrientes onde crecer.

Patoloxía
---------

Unha característica da familia é o amplo rango de hóspedes susceptibles de ser infectados polos vibrios. Son patóxenos do home, ademais de *V. cholerae*, as especies *V. parahemolyticus*, que causa gastroenterite, e *V. vulnificus* que pode orixinar unha septicemia aguda e mortal. Outras especies de Vibrionaceae están asociadas con enfermidades nunha ampla variedade de peixes, e unha das máis salientables é a septicemia causada por *Vibrio anguillarum* en salmónidos do Atlántico criados en catividade e troitas arco da vella. Especies como *V. tubiashii* causan enfermidades en estadios larvarios da ostra do Pacífico (*Crassostrea gigas*), e *V. harveyi* causa a vibriose luminosa en crustáceos peneidos (gambas). Pola súa parte, *V. mediterranei* e *V. coralliilyticus* poden infectar zooxantelas, os simbiontes do coral; estas especies de *Vibrio* crese que poden ser unha das causas do blanqueamento do coral.

Notas
-----

1. ↑  Madigan, Michael; Martinko, John (editors) (2005). *Brock Biology of Microorganisms* (11th ed.). Prentice Hall. ISBN 0-13-144329-1.
2. ↑  Urbanczyk H, Ast J, Higgins M, Carson J, Dunlap P (2007). "Reclassification of *Vibrio fischeri, Vibrio logei, Vibrio salmonicida* and *Vibrio wodanis* as *Aliivibrio fischeri* gen. nov. comb. nov. *Aliivibrio logei* comb. nov. *Aliivibrio salmonicida* comb. nov. and *Aliivibrio wodanis* comb. nov". *International Journal of Systematic and Evolutionary Microbiology* **57** (12): 2823–2829. PMID 18048732. doi:10.1099/ijs.0.65081-0.
3. ↑  Johnson J (2002-01-05). "Tetrodotoxin". *Molecule of the Month*. Consultado o 2008-10-07.
4. ↑  Thompson, Fabiano; Austin, Brian; Jean Swings (editors) (2006). *The Biology of Vibrios* (1st ed.). American Society for Microbiology. ISBN 978-1-55581-365-9.
5. ↑  Ben-Haim, Y, Zicherman-Keren, M & Rosenberg, E (2004). "Temperature-Regulated Bleaching and Lysis of the Coral Pocillopora damicornis by the Novel Pathogen Vibrio coralliilyticus". *Applied & Environmental Microbiology* **69** (7): 4236–4242. PMC 165124. PMID 12839805. doi:10.1128/AEM.69.7.4236-4242.2003.
6. ↑  Rosenberg, Eugene; Loya, Yossi (2004). *Coral Health and Disease* (1st ed.). Springer. ISBN 3-540-20772-4.

|  |  |
| --- | --- |
| Control de autoridades | 
* Wd: Q910922
* BNCF: 66234
* BNF: 12337759v
* GEC: 0273244
* LCCN: sh88023360
* MAG: 2776422119

 |

|  |  |
| --- | --- |
| Identificadores taxonómicos | 
* Dyntaxa: 6035219
* EOL: 320
* EPPO: 1VIBRF
* GBIF: 9539
* iNaturalist: 326805
* IRMNG: 109807
* ITIS: 956563
* NCBI: 641
* WoRMS: 393079

 |

|  |  |
| --- | --- |
| Identificadores | 
* MeSH: D014737

 |